1 Fizika

Pojmovi i veličine kojima se opisuje kretanje.Podela kretanja prema obliku putanje. Podela kretanja prema vrednosti brzine

Kretanje je promena položaja tela u odnosu na neko drugo telo. To telo zovemo referentno telo. Kretanje opisujemo preko putanje,puta i brzine. Pri definisanju brzine moramo koristiti pojam vremena. Putanja je stvarna (trag u snegu) ili zamišljena (kretanje teniske loptice) linija koju telo opisuje dok se kreće. Put je deo putanje,dužina putanje,koju telo pređe dok se kreće. Brzina je pređeni put u jedinici vremena. Tela mogu da se kreću pravolinijski i krivolinijski pa mogu imati i takve putanje. Brzina je određena intenzitetom , pravcem i smerom. Ako se auto kreće 120km/h znamo samo intenzitet brzine, ako kažemo da se kreće auto putem Niš-Beograd znamo i njen pravac,zamišljamo autoput kao liniju po kojoj se kreće, a ako kažemo da se kreće od Beograda ka Nišu znamo i smer brzine tj kretanja tela.

Za ovaj slučaj ako kažemo auto se kreće brzinom od 120km/h autoputem Niš-Beograd u smeru ka Nišu znamo sve podatke o kretanju i brzini tog auta. Naravno brzina nije uvek istog intenziteta pa imamo i više vrsta kretanja u zavisnosti od brzine. Tako razlikujemo ravnomerno i promenljivo kretanje. Ako uvedemo i putanju i brzinu onda imamo 1.ravnomerno pravolinijsko 2. promenljivo pravolinijsko

3.ravnomerno krivolinijsko 4.promenljivo krivolinijsko

Ravnomerno znači da se kreće stalnom brzinom, a promenljivo da se menja brzina

Brzina ravnomernog pravolinijskog kretanja brojno je jednaka pređenom putu u jedinici vremena. v=s/t

Kod promenljivog pravolinijskog kretanja uvodi se pojam srednja brzina i dobija se kada se ukupan put podeli sa ukupnim vremenom trajanja putovanja.

Test

1.Put je: a) deo putanje b) vreme trajanja putovanja

2.Prvi auto kreće se brzinom od 90km/h a drugi 110km/h. Nakon pola sata koji od njih će preći duži put? a) prvi auto b) drugi auto

3.Čovek je krenuo od Bubnja ka centru Niša. Dali nam je poznat njegov smer kretanja?

a) da poznat je b) nije nam poznat

4.Ako voz menja brzinu tokom kretanja onda se kreće:

a)ravnomerno b) promenljivo

5.Kretanje automobila po pravom mostu je:

a)pravolinijsko b) krivolinijsko

Ime i prezime\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odeljenje\_\_\_\_\_\_